
Parlamentul  României

Camera  Deputaților

Comisia pentru industrii și servicii






                 București, 15.05.2018
                   Nr.4c-3/224/2018
AVIZ
asupra proiectului de Lege privind aprobarea Ordonanţei de urgenţã a Guvernului nr.22/2018 pentru modificarea şi completarea Ordonanţei Guvernului nr.5/2017 privind stabilirea unor măsuri organizatorice la nivelul administraţiei publice centrale cu privire la Centenarul României


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru administrație publică și amenajarea teritoriului și Comisiei pentru cultură, arte, mijloace de informare în masă, care sunt sesizate în fond, cu proiectul de Lege privind aprobarea Ordonanţei de urgenţã a Guvernului nr.22/2018 pentru modificarea şi completarea Ordonanţei Guvernului nr.5/2017 privind stabilirea unor măsuri organizatorice la nivelul administraţiei publice centrale cu privire la Centenarul României, transmis cu adresa nr. P.L.x. 270 din 2 mai 2018, înregistrat la comisie sub nr.4c-3/224 din 03 mai 2018.



Consiliul Legislativ, cu avizul nr.238/22.03.2018, avizează favorabil proiectul de ordonanță de urgență cu observații și propuneri.


Senatul, în calitate de primă Cameră sesizată, a adoptat proiectul de lege în ședința din 25 aprilie 2018.

Proiectul de lege are ca obiect de reglementare modificarea şi completarea Ordonanţei Guvernului nr.5/2017 privind stabilirea unor măsuri organizatorice la nivelul administraţiei publice centrale cu privire la Centenarul României, aprobată prin Legea nr.587/2018, cu completările ulterioare, în scopul clarificării mecanismului de finanţare, fără de care nu va putea fi realizată asigurarea fondurilor şi o bună coordonare la nivel naţional a pregătirii manifestărilor, acţiunilor şi proiectelor de aniversare a Centenarului României şi a Primului Război Mondial.

Examinarea proiectului de lege a avut loc în ședința comisiei din 15 mai 2018.

În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege în forma adoptată de Senat.


Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu
Consilier parlamentar, Isabela Patricia Robe

